الصفحه دى يتيمه, حاول تضيفلها لينك فى صفحات تانيه متعلقه بيها. بيتكوين (بالانجليزي: Bitcoin)  عملة  ونظام دفع عالمي بتتقارن بالعملات التانية زي الدولار و اليورو، لكن في فرق بينهم، من اهمها أن العملة دي عملة الكترونية بشكل كامل وبيتم تداولها علي النت فقط بدون وجود فيزيائي ليها. وهي أول عملة رقمية لامركزية - عبارة عن نظام بيشتغل بدون مستودع مركزي أو مدير واحد، يعني تختلف عن العملات التقليدية لأن مفيش هيئة تنظيمية مركزية تقف وراها. وبيتم المعاملات بشبكة الند للند بين مستخدمينها بطريقة مباشرة بدون وسيط عن طريق استخدام التشفير. وبيتم التأكيد من المعاملات عن طريق عُقد الشبكة وتسجيلها في دفتر حسابات موزع عام اسمه سلسلة الكتل. اخترع البيتكوين شخص غير معروف أو مجموعة من الناس اتعرف باسم ساتوشي ناكاموتو وتم أُصدِاره كبرنامج مفتوح المصدر في سنة 2009. بيتم انشاء البيتكوين مكافأة لعملية اسمها التعدين. وممكن استبدالها بعملات ومنتجات تانيه. ومن يوم فبراير 2015، تم اعتماد أكتر من 100,000 تاجر وبايع للبيتكوين كعملة للدفع. وحسب التقديرات للبحوث اللي عملتها جامعة كامبريدج أنه في سنة 2017، موجود مابين 2.9 الى 5.8 مليون مستخدم بيستعمل محفظة لعملتة الرقمية، ومعظمهم بيستخدموا البيتكوين.